**Εκπαιδευτική συνεργασία του Τμήματος Νοσηλευτικής με τη Διεύθυνση Νοσηλευτικής Υπηρεσίας του Γενικού Νοσοκομείου Λάρισας**

Πραγματοποιήθηκε με επιτυχία την Τρίτη 31 Ιανουαρίου, στο αμφιθέατρο του Γενικού Νοσοκομείου Λάρισας "Κουτλιμπάνειο & Τριανταφύλλειο", η διάλεξη με θέμα "Αστική και Ποινική ευθύνη των Νοσηλευτών", από την κα. Άννα Μαυροφόρου, Καθηγήτρια Δεοντολογίας και Βιοηθικής του Τμήματος Νοσηλευτικής του Πανεπιστημίου Θεσσαλίας. Πρόκειται για την πρώτη από μία σειρά διαλέξεων, οι οποίες θα πραγματοποιηθούν στο πλαίσιο των ενδονοσοκομειακών μαθημάτων για τους Νοσηλευτές του Νοσοκομείου που συνδιοργανώνονται από το Τμήμα Νοσηλευτικής του Πανεπιστημίου Θεσσαλίας και τη Διεύθυνση της Νοσηλευτικής Υπηρεσίας του Γενικού Νοσοκομείου Λάρισας. Η επόμενη διάλεξη έχει προγραμματισθεί για την Τρίτη 28 Φεβρουαρίου και ώρα 13.00, με θέμα τα Εθνικά Σχέδια Δράσης και ομιλήτρια την κα. Μαρία Σαρίδη, Επίκουρο Καθηγήτρια του Τμήματος Νοσηλευτικής του Πανεπιστημίου Θεσσαλίας.